stanford-oval/wikipedia huggingface dataset:
Kauhajoen koulusurmat
Ampuja > Luonnekuvauksia

Ilta-Sanomien haastattelemat tuttavat kuvasivat Saarta syrjäytyneeksi. Saaren kanssa samassa asuntolassa asunut opiskelija luonnehti häntä hiljaiseksi, mutta ei eristyneeksi. Toisaalta Saarta on kuvailtu myös sympaattiseksi ja miellyttäväksi ihmiseksi, joka oli viihtynyt koulussa hyvin Kauhajoen-aikoinaan. Naispuolisen ystävänsä mukaan Saari ei ollut ollenkaan ujo vaan jopa puhelias. Hänen on sanottu myös olleen sosiaalinen eikä syrjäänvetäytyvä, vaan keskusteleva oppilas, joka tuli hyvin toimeen opiskelutovereidensa kanssa. Opettajansa ja entisen koulukaverinsa mukaan hän oli ”ihan sympaattinen tyyppi” tai pelkästään ”tavallinen”.
Nivalan ammattiopiston rehtorin tietojen mukaan Saarta ei ollut kiusattu eikä hän ollut sosiaalisesti eristynyt. Erään tuttavan mukaan Saarta kuitenkin oli joskus kiusattu, ja Iltalehden mukaan hän joutui kiusatuksi varsinkin ammattikoulussa. Saari oli myös kertonut ystävälleen, että häntä oli kiusattu rankasti varsinkin yläasteella.
Koulusurmien yhteisiä piirteitä

Jokela-ryhmän vetäjä, varatuomari Tuulikki Petäjäniemi nimeää Kauhajoen ja Jokelan surmien yhteisiksi piirteiksi ihmisvihan, huomion tavoittelun ja yhteiskunnan vastaisen toiminnan. Hän toteaa, että molemmat tapaukset muistuttavat paljon Columbinen kouluampumista. Virginia Techin kouluampuja, Seung-Hui Cho, käytti Walther P22 -pistoolia, aivan kuten Matti Saarikin. Saari osti aseensa samalta paikkakunnalta, Jokelasta, kuin Jokelan koulusurmaaja Pekka-Eric Auvinen. Jokelassa on vain yksi liike, joka myy Saaren ja Auvisen käyttämiä asemerkkejä.
Reaktioita

Tapahtuman seurauksena pääministeri Matti Vanhanen kutsui koolle hätäkokouksen, johon osallistuivat pääministerin lisäksi hallitusrintaman eduskuntaryhmien puheenjohtajat, opetusministeri Sari Sarkomaa, peruspalveluministeri Paula Risikko ja sisäasiainministeri Anne Holmlund.
Usea taho, muun muassa Suomen Punainen Risti, Suomen mielenterveysseura sekä Kauhajoen seurakunta järjestivät kriisiapua tapauksen johdosta. IRC-Galleria sekä Pelastakaa Lapset ry järjestivät aiheesta nuorille suunnatun kriisichatin. Väestöliiton Poikien Puhelin oli tapahtumaviikolla auki kello 21 asti.
Ampumatapauksen vuoksi sisäasiainministeriö peruutti poliisin asehuutokaupan, joka oli tarkoitus järjestää Riihimäellä kahdeksan päivää tapauksen jälkeen. Poliisin asehuutokaupoissa on myynnissä esimerkiksi aseita, joiden hallussapito-oikeus on peruutettu. Poliisin toimista tapauksen yhteydessä aloitettiin esitutkinta. Tutkinnanjohtajan mukaan poliisia on syytä epäillä tuottamuksellisesta virkavelvollisuuden rikkomisesta. STT:n mukaan asiassa on kyse siitä, miksei poliisi takavarikoinut Matti Saaren asetta ennen koulusurmia.
Onnettomuustutkintakeskuksen entinen johtaja Kari Lehtola pelkää ja tutkija Martti Lehti Oikeuspoliittisesta tutkimuslaitoksesta uskoo, että samanlaisia tekoja tulee lisää. Tapahtumasta seurasi yli 200 koulu-uhkausta, joiden vuoksi kouluja tyhjennettiin. Poliisiylijohtaja Mikko Paatero kannatti rangaistusten koventamista koulu-uhkauksista. Marraskuussa 2008 poliisi ilmoitti, että sen oma tehostettu verkkovalvonta ja yleisövihjeet saivat yhden mahdollisen kouluampumisaikeen estetyksi, mutta julkisuuteen ei ole kerrottu, missä koulussa isku olisi aiottu toteuttaa.
Reaktioita > Myötätunnon osoituksia

Lukuisten maiden valtionpäämiehet esittivät tapahtumaa seuraavana päivänä surunvalittelunsa Suomelle. Surunvalittelunsa uhrien omaisille ja läheisille esittivät muun muassa Venäjän presidentti Dmitri Medvedev, EU:n puheenjohtajamaan Ranskan presidentti Nicolas Sarkozy, Ruotsin ja Norjan pääministerit Fredrik Reinfeldt ja Jens Stoltenberg, Ruotsin kuningas Kaarle Kustaa, Irlannin presidentti Mary McAleese sekä Portugalin presidentti Anibal Cavaco Silva. Muun muassa Viron, Latvian ja Liettuan presidentit lisäksi esittivät surunvalittelunsa henkilökohtaisesti presidentti Tarja Haloselle ja Suomen valtuuskunnalle YK:n yleiskokouksen yhteydessä New Yorkissa. Tapauksen vuoksi järjestettiin suruliputus 24. syyskuuta 2008. Seuraavana sunnuntaina, 28. syyskuuta 2008, tasavallan presidentti Tarja Halonen osallistui surmien muistojumalanpalvelukseen Kauhajoen kirkossa.
Turmion Kätilöt -yhtye perui Etelä-Pohjanmaan keikkansa kunnioittaakseen uhrien muistoa ja osoittaakseen osanottonsa näiden läheisille. YouTubessa Matti Saari oli listannut Turmion Kätilöt yhdeksi suosikkiyhtyeistään. Jussi Hakulinen on tehnyt kappaleen nimeltä Saanko laulaa tähdille?, joka kertoo Kauhajoen koulusurmista.
Reaktioita > Poliittisia vaikutuksia

Opposition kansanedustaja, SDP:n Liisa Jaakonsaari vaati sisäministeriä, kokoomuksen Anne Holmlundia, ”vetämään johtopäätökset” eli eroamaan, jos Jokelan tapausten jälkeen aselainsäädäntö ei ole muuttunut eikä vastaavia uhkia ole opittu havaitsemaan. Holmlundin eroa vaati myös vasemmistoliiton eduskuntaryhmän puheenjohtaja Annika Lapintie, jonka mukaan aselain muutos ei ollut edennyt vaan pikemminkin päinvastoin; lisäksi Holmlund ei Lapintien mukaan tunne hallinnonalaansa eikä ole tehtäviensä tasalla. Holmlund ei nähnyt syyllistyneensä virhearvioihin, laiminlyönteihin tai väärinkäytöksiin. Hän vastasi syykseen luettavien tekijöiden puuttuvan ja sanoi eronpyynnön olevan "rintamakarkuruutta". Suomen poliisijärjestöjen liiton puheenjohtajan Yrjö Suhosen mielestä Holmlundilla ei ole mitään syytä erota tehtävästään, vaan ongelman todelliset syyt ovat lasten ja nuorten kasvatuksessa, jossa on jo monta hallitusta sitten tehty virheitä.
Pääministeri Vanhasen mukaan tapahtuma antaa aihetta muuttaa Suomen ampuma-aselakia.
Tapahtumaa seuranneella viikolla sisäasiainministeriö antoi poliisille uudet ohjeet ampuma-aseiden hallussapitolupien myöntämisestä. Vastedes käsiaseisiin ei myönnetä lupaa ensimmäisenä ampuma-aseena, paitsi jos hakija on harrastanut lajia aktiivisesti urheiluseuran valvonnassa vuoden ajan. Hallussapitolupa käsiaseeseen tulee antaa aina määräaikaisena. Luvan hakijan on esitettävä hänen omasta mielenterveydestään todistava lääkärinlausunto. Ensimmäistä lupaa hakevat on haastateltava erikseen, ja käsiaselupaa haettaessa paikalla on oltava kaksi haastattelijaa. Harrastuksen perusteella lupaa hakevan on osoitettava harrastavansa kyseistä lajia.
Reaktioita > Uskonnollisen ääriryhmän reaktio

Yhdysvalloissa Kansasin osavaltiossa toimiva Westboron baptistikirkko lähetti surmapäivänä tiedotteen, jonka mukaan Jumala lähetti ampujan rangaistukseksi Suomen synneistä, etenkin myönteisestä suhtautumisesta homoihin. Uskonlahkon edustajat aikoivat tulla Suomeen osoittamaan mieltään uhrien hautajaisiin.
Tutkintalautakunnan raportti ja suositukset

17. helmikuuta 2010 Kauhajoen koulusurmien syitä selvittänyt tutkijalautakunta julkaisi loppuraporttinsa. Raportin mukaan surmaajalla oli ollut mielenterveysongelmia kymmenen vuoden ajan ja ampujan sen hetkinen elämäntilanne myötävaikutti ongelmien kärjistymiseen. Raportti ei kuitenkaan osannut sanoa, miksi Saaren mielenterveysongelmat kanavoituivat koulusurmiksi.
Vastaavien onnettomuuksien estämiseksi tutkintalautakunta antoi yhdeksän suositusta, jotka oli kohdistettu sisäministeriölle, sosiaali- ja terveysministeriölle ja opetusministeriölle.
Tutkijalautakunta suositti, että käsiaseet, joilla voidaan ampua lyhyessä ajassa useita laukauksia, tulisi kerätä korvausta vastaan pois ja uusien hankkimislupien myöntäminen näille aseille lopetettaisiin. Muiden aseiden osalta lautakunta suositti lupaehtojen tiukentamista niin, että aseen hallussapidon ikäraja nostettaisiin 20 vuoteen, luvista tehtäisiin määräaikaisia ja luvan saajalta edellytettäisiin vähintään kahden vuoden ampumaharrastusta. Kauhajoen tapauksen johdosta myös Onnettomuustutkintakeskus suositteli käsiaseiden pois keräämistä.
Aselupien kiristämisen lisäksi raportti suositti nuorten mielenterveystyön kehittämistä. Opiskelijaterveydenhuollon resursseja tulisi kasvattaa mielenterveyspalveluiden osalta ja opiskelijoilla tulisi olla pakollisia terveystarkastuksia. Raportin mukaan myöskään alle 23-vuotiaille ei tulisi aloittaa mielenterveyslääkehoitoa ilman psykiatriaan tai nuorten psyykenlääkehoitoon perehtyneen lääkärin tutkimusta. Muut suositukset koskivat mm. viranomaisten yhteistyötä ja turvallisuussuunnittelua.
Tutkintalautakunnan raportti ja suositukset > Raportin suositusten toteutuminen

Vuoteen 2019 mennessä kaikkia Kauhajoen tutkintalautakunnan suosituksia ei ole toteutettu ja jotkut on toteutettu vain osittain. Suositusten toteutumisen seuranta ei ole ollut kenenkään vastuulla ja tietoa niiden toteuttamisesta ei ole koottu yhteen.
Kauhajoen koulusurmien tutkintalautakunnan puheenjohtaja Pekka Sauri totesi vuonna 2019, että käsiaseiden kieltämisen suhteen ei ole tapahtunut yhtään mitään. Jokelan ja Kauhajoen tapahtumien jälkeen aselakia ja poliisin toimintatapoja on kuitenkin kiristetty. Esimerkiksi käsiaseluvan saamisen ehtoja tiukennettiin ja lupia tarkastetaan ja perutaan nyt entistä herkemmin.
Vuonna 2011 lakiin lisättiin vaatimus, että aseluvan hakijan on oltava aktiivisesti harrastanut ampumaurheilua kahden vuoden ajan. Lisäksi määrättiin 20 vuoden ikäraja käsiaseille sekä soveltuvuustesti, joka myöhemmin korvattiin poliisin haastattelulla. Näiden muutosten arvioitiin vaikuttaneen toivotulla tavalla muun muassa Kuopion kouluhyökkäyksen yhteydessä, sillä niiden vuoksi hyökkäyksen tekijä ei pystynytkään hankkimaan haluamaansa käsiasetta, ja useiden potentiaalisten uhrien henki säästyi.
Suositus siitä, että alle 23-vuotiaille ei määrättäisi psyykenlääkkeitä ennen psykiatrilla käyntiä, ei ole Saurin mukaan toteutunut . Lautakunnan suositus opiskelijaterveydenhuollon resurssien vahvistamisesta ei myöskään ole Saurin mukaan toteutunut riittävässä määrin. Saurin mukaan tutkintalautakunta piti tärkeänä sitä, että koulusurmaa mahdollisesti suunnittelevan nuoren ongelmista saataisiin kokonaiskuva eri tahojen yhteistyöllä, mutta yksityisyyden suojan tiukentamisen vuoksi lainsäädäntö estää opettajien, turvallisuusviranomaisten ja terveydenhuollon välistä tietojen vaihtoa ja yhteistyötä.
Kuvia tapahtuneesta

Poliisilla lainassa oleva Panssari-Sisu Kauhajoen koti- ja laitostalousoppilaitoksen edessä.
Poliisin eristämä Kauhajoen koti- ja laitostalousoppilaitos.
Poliisiauto ja poliiseja Kauhajoen koti- ja laitostalousoppilaitoksen edessä.
Ihmisiä Kauhajoen koti- ja laitostalousoppilaitoksen edessä surmia seuranneena päivänä.
Suomen lippu puolitangossa 24. syyskuuta. Surmat tapahtuivat lipun taustalla olevassa rakennuksessa.
Kynttilöitä oppilaitoksen edessä 24. syyskuuta.
Aiheesta muualla

Wikiuutisissa on aiheeseen liittyvä uutinen: Ampumavälikohtaus kauhajokelaisessa oppilaitoksessa
Kuvia tai muita tiedostoja aiheesta Kauhajoen koulusurmat Wikimedia Commonsissa
Hakala, Salli: Koulusurmat verkostoyhteiskunnassa. Analyysi Jokelan ja Kauhajoen kriisien viestinnästä Viestinnän laitoksen tutkimusraportteja 2/2009. Viestinnän tutkimuskeskus CRC, Helsingin yliopisto.
Pentti Raittila, Paula Haara, Laura Kangasluoma, Kari Koljonen, Ville Kumpu ja Jari Väliverronen: Kauhajoen koulusurmat mediassa. Journalismin tutkimusyksikkö, Tampereen yliopiston tiedotusopin laitos, Julkaisuja A 111/2009
Tero Haapala ja Göran Wennqvist: Tutkinnan tässä vaiheessa voimme kertoa. Helsinki: Bazar Kustannus Oy, 2023.
Aiheesta muualla > Uutiskoosteita

Ylen koostesivu Kauhajoen koulusurmista
MTV3:n koostesivu Kauhajoen koulusurmista
YLE Elävä arkisto: Kauhajoen koulusurmat
Paloauto ja poliisiauto tapahtumapaikalla.
Suruliputus Helsingin rautatieasemalla.
Kauhajoen koulusurmien uhrien muistokivi sijaitsee Kauhajoen kirkon pihalla. Muistokivi oli aiemmin Seinäjoen ammattikorkeakoulun Liiketalouden, yrittäjyyden ja ravitsemusalan yksikön pihalla, ja se siirrettiin nykyiselle paikalleen koulusurmien 10-vuotismuistopäivänä 2018.
Levoton Tuhkimo

| ”Levoton Tuhkimo” Dingo |
| --- | --- | --- |

Vuoden 1992 remix-version kansikuva
Singlen tiedot
 Albumilta: Nimeni on Dingo
 Julkaistu: 1984
 Tuottaja(t): Pave Maijanen
 Tyylilaji: suomirock
 Levy-yhtiö: Fazer Finnlevy
Listasijoitukset
  Suomen virallinen lista: 1.
Dingon muut singlet
| ”Sinä ja minä” 1984 | ”Levoton Tuhkimo” 1984 | ”Pistoolisankari” 1984 |
Levoton Tuhkimo on Dingon singlejulkaisu vuodelta 1984. Kappale on yksi Dingon kaikkien aikojen menestyneimmistä. ”Levoton Tuhkimo” oli 20 viikkoa Yleisradion TOP-listalla, kunnes Yleisradio muutti listan sääntöjä ja rajoitti kappaleiden listaviikkojen määräälähde?. ”Levottomasta Tuhkimosta” tehtiin remix-versio vuonna 1992.
Mari-Leenin esittämä ”Levottoman Tuhkimon” cover-versio ”Rahutu Tuhkatriinu” nousi Virossa listahitiksi 2006. Suomalainen metalliyhtye HIM on tehnyt version ”Levottomasta Tuhkimosta”. Millennium Project teki remix-version kappaleesta vuonna 2017, jossa sen esitti Päivi Lepistö.
Pertti Neumann on säveltänyt ja sanoittanut kappaleen kokonaan mutta "Levottoman Tuhkimon” kosketinsoitinriffin on tehnyt Tuomo Vähä-Pesola. Levyllä koskettimia soittaa Pete Nuotio. Tuomo Vähä-Pesola haastoi Neumannin oikeuteen 2003 asiasta. Kosketinsoitinriffia koskevan oikeudenkäynnin tuloksena Porin käräjäoikeus päätti vuonna 2004, että ”Levottoman Tuhkimon” sovituksesta vastaavat Pave Maijasen ja Jonttu Virran lisäksi myös Tuomo Vähä-Pesola.
Kappaleet

Levoton Tuhkimo
Aino
Levoton Tuhkimo (remix)
Nahkatakkinen tyttö
Levoton Tuhkimo (remix)
Nahkatakkinen tyttö
Sata rohkeaa laivaa
Kokoonpano

Pertti Neumann ‎– laulu
Jonttu Virta ‎– kitara
Jarkko Eve ‎– basso/laulu
Pete Nuotio ‎– koskettimet
Juha Seittonen ‎– rummut
Scandinavian Music Groupin versio

| ”Levoton Tuhkimo” Scandinavian Music Group |
| --- | --- | --- |

Singlen tiedot
 Albumilta: Melkein vieraissa – Nimemme on Dingo
 Julkaistu: 2008
 Tuottaja(t): SMG
 Tyylilaji: rock, folk
 Kesto: 04.12
 Levy-yhtiö: Elements Music
Scandinavian Music Group:n muut singlet
| ”Naurava turskan kallo” 2007 | ”Levoton tuhkimo” 2008 | ”Näin minä vihellän matkallani” 2009 |
Scandinavian Music Group levytti klassikkokappaleesta oman versionsa keväällä 2008. Kappale julkaistiin Dingon tribuuttialbumin Melkein vieraissa – Nimemme on Dingo ensimmäisenä singlenä.
Kappaleet

Levoton tuhkimo
St. Louis Blues

| St>  Louis Blues |
| --- | --- |

Historia:  St. Louis Blues   1967–
Perustettu:  1967
Kaupunki:   St. Louis, Missouri
Kotiareena:  Enterprise Center
– kapasiteetti:  18 096
Sarja:  NHL
Konferenssi:  Läntinen
Divisioona:  Keskinen
Värit:                     

Toimitusjohtaja:   Doug Armstrong
Päävalmentaja:   Jim Montgomery
Kapteeni:   Brayden Schenn
Omistaja:   Tom Stillman
Yhteistyöseurat:   Springfield Thunderbirds (AHL)  Florida Everblades (ECHL)
Stanley Cupit:  1 (2019)
Konferenssin mestaruudet:  1  (2019)
Divisioonan mestaruudet:  10 (1969, 1970, 1977, 1981, 1985, 1987, 2000, 2012, 2015, 2020)
Infobox OKNimi-testi OK: 
St. Louis Blues on yhdysvaltalainen ammattilaistason jääkiekkoseura, jonka kotikaupunki on St. Louis Missourin osavaltiossa. Seura kuuluu NHL-liigan Läntisen konferenssin Keskiseen divisioonaan.
Seura on saanut nimensä W. C. Handyn kuuluisasta laulusta ”St. Louis Blues”.
Historia

St. Louis Blues liittyi NHL:ään vuoden 1967 laajennuksessa, yhdessä Minnesota North Starsin, Los Angeles Kingsin, Philadelphia Flyersin, Pittsburgh Penguinsin, ja Oakland Sealsin kanssa. Scotty Bowmanin valmennuksessa Blues pelasi kolme kertaa peräkkäin Stanley Cup -finaaleissa vuosina 1968–1970, mutta hävisi joka kerta. 1980-luvun alussa seura yritti siirtyä Kanadan Saskatooniin, mikä kuitenkin kaatui NHL-johdon vastustukseen. Vastalauseena Blues boikotoi vuoden 1983 varaustilaisuutta. Ensimmäisen ja toistaiseksi ainoan Stanley Cupinsa Blues saavutti vuonna 2019, jolloin se voitti finaaleissa Boston Bruinsin otteluvoitoin 4–3. Vielä saman vuoden tammikuussa Blues oli ollut koko sarjan viimeisellä sijalla.
Logot > Seuran logot

1967–1978
1978–1984
1984–1987
1987–1989
1989–1998
1998–1999
1999–2008
2008–
Joukkue kaudella 2024–2025

| St>  Louis Blues kaudella 2024–2025.Kokoonpano | St>  Louis Blues kaudella 2024–2025.Kokoonpano | St>  Louis Blues kaudella 2024–2025.Kokoonpano | St>  Louis Blues kaudella 2024–2025.Kokoonpano | St>  Louis Blues kaudella 2024–2025.Valmentajat | St>  Louis Blues kaudella 2024–2025. | St>  Louis Blues kaudella 2024–2025. |
| --- | --- | --- | --- | --- | --- | --- |
|  Maalivahdit  50   Jordan Binnington   30   Joel Hofer Puolustajat   6   Philip Broberg   72   Justin Faulk (A)   17   Cam Fowler   51   Matt Kessel   47   Torey Krug    4   Nick Leddy   55   Colton Parayko (A)   22   Ryan Suter   75   Tyler Tucker |  |  Hyökkääjät  76   Zachary Bolduc   89   Pavel Butšnevitš   12   Radek Faksa   81   Dylan Holloway   71   Mathieu Joseph   25   Jordan Kyrou   63   Jake Neighbours   10   Brayden Schenn (C)   70   Oskar Sundqvist    9   Alexandre Texier   18   Robert Thomas (A)   13   Aleksei Toroptšenko   26   Nathan Walker |  |  Päävalmentaja Jim Montgomery  Selitykset (C) Kapteeni  (A) Varakapteeni  Lähde: Eliteprospects eliteprospects.com. Päivitetty: 11. maaliskuuta 2025  |  |  |
Joukkue kaudella 2024–2025 > Valmennus & Joukkueenjohto

Päävalmentaja: Jim Montgomery
Apuvalmentaja: Claude Julien
Apuvalmentaja: Steve Ott
Apuvalmentaja: Mike Weber
Maalivahtivalmentaja: David Alexander
Videovalmentaja: Darryl Seward
Videokordinaattori: Elliott Mondou
Fysiikkavalmentaja: Ray Barile
Apufysiikkavalmentaja: Dustin Flynn
Apufysiikkavalmentaja: Brendan McClew
Kehitysvalmentaja: Matt D'Agostini
Kehitysvalmentaja (maalivahdit): Brian Elliott
Kehitysvalmentaja (maalivahdit): Dan Stewart
Kehitysvalmentaja: Chris Thorburn
Kehitysvalmentaja: Glen Wesley
Luisteluvalmentaja: John Standbrook
Taitovalmentaja: Michael Babcock
Huoltopäällikkö: Rich Matthews
Puheenjohtaja: Tom Stillman
Toimitusjohtaja: Doug Armstrong
Apulaistoimitusjohtaja: Ryan Miller
Apulaistoimitusjohtaja: Tim Taylor
Toimitusjohtajan eritysavustaja: Alexander Steen
Jääkiekkotoiminnanvarajohtaja: Peter Chiarelli
Rekrytointijohtaja: Keith Tkachuk
Analytiikanjohtaja: Mike Perelman
Fysiikkavalmennuksenjohtaja: Ryan Podell
Amatöörien kykyjenetsinnän johtaja: Tony Feltrin
Euroopan kykyjenetsinnänjohtaja: Jan Vopat
Vanhempi neuvonantaja: Al MacInnis
Vanhempi neuvonantaja: Scott Mellanby
Vanhempi neuvonantaja: Dave Taylor
Konsultti (valmennus): Ken Hitchcock
Tilastoja

Stanley Cup -voittoja: 1 (2019)
Stanley Cup -finaaleissa häviäjänä: 3 (1968, 1969, 1970)
Tilastoja > Seuraennätykset

Eniten maaleja kaudessa: Brett Hull, 86 (1990–1991)
Eniten syöttöjä kaudessa: Adam Oates, 90 (1990–1991)
Eniten pisteitä kaudessa: Brett Hull, 131 (1990–1991)
Eniten kausia: Bernard Federko, 13
Eniten jäähyjä kaudessa: Bob Gassoff, 306 (1975–1976)
Eniten nollapelejä kaudessa: Glenn Hall, 8 (1968–1969)
Eniten pisteitä kaudessa tulokkaana: Jörgen Pettersson, 73 (1980–1981)
Eniten pisteitä kaudessa puolustajana: Jeff Brown, 78 (1992–1993)
Tilastoja > Jäädytetyt numerot

2 Al MacInnis
3 Bob Gassoff
5 Bob Plager (numerolla kunniamaininta, edelleen käytössä)
8 Barclay Plager
11 Brian Sutter
14 Doug Wickenheiser (epävirallisesti jäädytetty)
16 Brett Hull
24 Bernie Federko
44 Chris Pronger
99 Wayne Gretzky (numero jäädytetty koko liigassa)
Dan Kelly, radiojuontaja, jonka kunniaksi on ripustettu apila jäähallin kattoon
Aiheesta muualla

Wikimedia Commonsissa on kuvia tai muita tiedostoja aiheesta .
Joukkueen kotisivut
Luettelo okkultistisista symboleista

Tämä on luettelo okkultismiin liittyvistä symboleista.
Luettelo

| Nimi | Kuva | Alkuperä | Huomautukset |
| --- | --- | --- | --- |
| Ankh |  | Muinainen Egypti | Muinainen egyptiläinen ikuisen elämän symboli; nykyään myös yhdistetty kemetismiin ja uuspakanuuteen. |
| Nuoli |  | Muinainen divinaatio. | ---- |
| Musta aurinko |  | Renessanssiajan Saksa; myöhemmin uusnatsiokkultismi. | ---- |
| Ympyröity piste |  | Muinainen symboli, joka kuvaa Aurinkoa sekä erilaisia auringon jumalia. | Katso myös: paha silmä. Dave Talbottin mukaan symboli kuvaa Marsia, Venusta ja Saturnusta. Saturnusta kutsuttiin muinoin auringoksi. Marsin luultiin olevan auringon ja maan välissä. |
| Kaaos |  | Michael Moorcock, Aleister Crowley sekä kaaosmagia. | ---- |
| Paha silmä |  | Helleeninen talismaani. | ---- |
| Kaikkinäkevä silmä |  | Muinainen Egypti, vapaamuurarius & Cao Dai. | ---- |
| Horuksen silmä |  | Muinainen Egypti. | Muinaisegyptiläinen suojeluksen, kuninkaallisen vallan ja terveyden symboli. |
| Kuusikanta |  | Mandala ja juutalaisuus. | ---- |
| Taikapiiri |  | Eurooppalainen noituus. | ---- |
| Monas Hieroglyphica |  | John Deen teokset | Alkemisti-astrologi John Deen keksimä symboli. |
| Nazar |  | Lähi-idässä pahan silmän torjumiseen tarkoitettu talismaani. | ---- |
| Viisikanta |  | Eurooppalainen noituus. | Esimerkki ylösalaisin olevasta pentagrammista. |
| Ruusuristi |  | Ruusuristiläisyys / Kultaisen aamunkoiton hermeettinen sääntökunta. | ---- |
| Salomonin sinetti |  | Alkemia, kristillinen ja islamilainen esoteerisyys | ---- |
| Sriramachakra |  | Tamililainen mystiikka. | ---- |
| Sinetti |  | Renessanssin magia. | Kuva esittää modernia henkilökohtaista sinettiä. |
| Sigillum Dei (Jumalan sinetti) |  | Eurooppa, myöhäiskeskiaika. | ---- |
| Rikki |  | Alkemia; Satanismi. | Rikin alkeeminen symboli, usein yhdistetty Helvetin tuleen ja tulikiveen. Tunnetaan myös ’Leviatanin ristinä’. |
| Aurinkoristi |  | Rautakauden uskonnot, myöhemmingnostilaisuus ja uuspakanuus. | ---- |
| Unikursaalinen heksagrammi (Thelema) |  | Aleister Crowleyn Thelema. | ---- |
| Valknut |  | Skandinaavinen mytologia. | ---- |
| Kolovrat |  | Slaavilainen uuspakanuus | Popularisoitu 90-luvulla |
| Ouroboros |  | Muinainen egypti | ---- |
| Baphomet |  | Pakanuus, gnostilaisuus, satanismi. | Baphomet on pakanallinen tai gnostilainen jumaluus, jota temppeliritareiden väitettiin palvoneen kokouksissaan ja jonka myöhemmin useat okkultistiset ja mystiset kirjoittajat omaksuivat oppeihinsa. |
| Baphometin sinetti |  | LaVeyn satanismi. | Väärinpäin käännetty pentagrammi, jonka sisällä Baphometiin liittyvä vuohenpää sekä ympärillä hepreaksi ”LEVIATAN” |